Geografia

Geografia (griego: γῆ, tera i γράφειν, skirbi) ta un disiplina sientífiko ku ta trata di e estudio di e superfisie terestre, traha mapa di formanan di, por ehèmpel, kultura, bida di mata i bestia, uso di medio ambiente i trafiko i deskripshon di paisahe rònt mundu.

Geografia i spesialismonan relashoná tin biaha ta ser referí huntu komo siensianan espasial. Geografia por ser distinguí for di siensia di tera, e nòmber kolektivo pa tur siensia natural ku ta studia e planeta tera. Geografia físiko ta parti di geografia i di siensia di tera, pero no di geografia sosial.